Juris Silovs (riteņbraucējs)
Šis raksts ir par riteņbraucēju. Par citām jēdziena Juris Silovs nozīmēm skatīt nozīmju atdalīšanas lapu. Juris Silovs (dzimis 1973. gada 27. janvārī Dobelē) ir bijušais latviešu šosejas riteņbraucējs. Piedalījies 1996. gada Atlantas vasaras olimpiskajās spēlēs. Tajās startēja grupas braucienā, kurā izcīnīja 31. vietu. Startējis vairākos Pasaules čempionātos. 1993. gada amatieru grupas braucienā izcīnīja 83. vietu, 1994. gada amatieru grupas braucienā izstājās, 1999. gadā izstājās grupas braucienā. 1995. gada Eiropas U-23 čempionātā izcīnīja 7. vietu grupas braucienā. 1997. un 1998. gadā J. Silovs kļuva par Latvijas čempionu grupas braucienā. Karjeru beidza pēc smagas galvas traumas.